Šárka Kašpárková
Šárka Kašpárková (rođena 20. maja 1971) jest bivša češka atletičarka, koja se takmičila u disciplinama 100 m prepone, skok uvis, skok udalj i troskok. Od svoje 36 godine radi kao sportska instruktorica. Započela je profesionalnu sportsku karijeru kao skakačica uvis. U toj disciplini osvojila je bronzanu medalju na Evropskom prvenstvu za juniore 1988. i učestvovala je na Olimpijskim igrama 1992. u Barceloni. Kad je troskok u ženskoj konkurenciji uveden na takmičenja IAAF-a, preorijentirala se na troskok, kao jedna od prvih. U troskoku je bila treća na Olimpijskim igrama 1996. u Atlanti, a na Svjetskom prvenstvu 1997. u Atini je pobijedila. U braku je sa svojim trenerom Michalom Pogányjem i imaju kćer Terezu.